ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতের আরও একটি সাফল্যের মাইলফলক; পরপর দু’সপ্তাহ ধরে করোনায় আক্রান্তের সংখ্যা ১০ লক্ষের নীচে
নয়াদিল্লি, ০৫ অক্টোবর, ২০২০
ভারত আরও একটি সাফল্যের মাইল ফলক অতিক্রম করেছে। গত ১৪ দিন ধরে সুস্পষ্টভাবে করোনায় আক্রান্তের সংখ্যা ১০ লক্ষের নীচে রয়েছে। এছাড়াও, আজ পর্যন্ত গত দু’সপ্তাহে আক্রান্তের সংখ্যা ১০ লক্ষেরও কম। কেন্দ্রীয় সরকার করোনা সংক্রমণ ও প্রতিরোধে টেস্ট, ট্র্যাক, ট্রেস, ট্রিট ও টেকনোলজি সংক্রান্ত যে কৌশল গ্রহণ করেছে, সেগুলি রাজ্য/কেন্দ্রশাসিত প্রশাসনগুলি যথাযথ অনুসরণ করার দরুণ আক্রান্তদের আগাম চিহ্নিতকরণ এবং তাঁদের যথোপযুক্ত চিকিৎসা পরিষেবা পৌঁছে দেওয়া সম্ভব হয়েছে। অন্যদিকে, ব্যাপক হারে নমুনা পরীক্ষা এবং আরোগ্য লাভের সংখ্যা বৃদ্ধি পাওয়ায় জাতীয় স্তরে মৃত্যু হার ক্রমশ কমছে। কেন্দ্রীয় সরকার বিভিন্ন হাসপাতাল ও স্বাস্থ্য কেন্দ্রে আদর্শ চিকিৎসা পরিষেবা প্রোটোকল জারি করেছে। এর ফলে, চিকিৎসা পরিষেবায় অভিন্ন ও আদর্শ মান বজায় রাখা সম্ভব হচ্ছে।
দেশে গত ২৪ ঘন্টায় ৭৬ হাজার ৭৩৭ জন আরোগ্য লাভ করেছেন। অন্যদিকে, আক্রান্ত হয়েছেন ৭৪ হাজার ৪৪২ জন। সদ্য আরোগ্য লাভের সংখ্যা সাম্প্রতিক দিনগুলিতে আক্রান্তের সংখ্যাকে ছাপিয়ে গেছে। ভারতে করোনা থেকে আরোগ্য লাভের সংখ্যা আজ পর্যন্ত বেড়ে হয়েছে ৫৫ লক্ষ ৮৬ হাজার ৭০৩।
একদিনেই সর্বাধিক সংখ্যায় আরোগ্য লাভের প্রবণতা অব্যাহত থাকায় জাতীয় স্তরে সুস্থতার হারও ক্রমশ বাড়ছে। এই হার বর্তমানে বেড়ে হয়েছে ৮৪.৩৪ শতাংশ।
নতুন করে আক্রান্তদের ৭৫ শতাংশই ১০টি রাজ্য ও কেন্দ্রশাসিত অঞ্চল থেকে। কেবল মহারাষ্ট্র থেকেই ১৫ হাজারেরও বেশি রোগী আরোগ্য লাভ করেছেন। এরপর রয়েছে – কর্ণাটক ও অন্ধ্রপ্রদেশ। এই দুই রাজ্য থেকে আরোগ্য লাভের সংখ্যা ৭ হাজারেও বেশি। ভারতে সুস্পষ্টভাবে করোনায় আক্রান্তের ৯ লক্ষ ৩৪ হাজার ৪২৭। আজ পর্যন্ত সংখ্যার নিরিখে দেশে মোট করোনায় আক্রান্তের কেবল ১৪.১১ শতাংশই সুস্পষ্টভাবে করোনায় আক্রান্ত হয়েছেন। আক্রান্তের সংখ্যাও নিরন্তর নিম্নমুখী।
সুস্পষ্টভাবে করোনায় আক্রান্তদের ৭৭ শতাংশই ১০টি রাজ্য/কেন্দ্রশাসিত অঞ্চল থেকে। দেশে গত ২৪ ঘন্টায় আরও ৭৪ হাজার ৪৪২ জন করোনায় আক্রান্ত হয়েছেন। নতুন করে আক্রান্তদের ৭৮ শতাংশই ১০টি রাজ্য/কেন্দ্রশাসিত অঞ্চল থেকে। নতুন আক্রান্তদের মধ্যে ১২ হাজারেরও বেশি ব্যক্তির করোনা সংক্রমণ হয়েছে মহারাষ্ট্রে। কর্ণাটকে আক্রান্তের সংখ্যা ১০ হাজারেরও বেশি।
দেশে গত ২৪ ঘন্টায় আরও ৯০৩ জনের করোনাজনিত কারণে মৃত্যু হয়েছে। এর মধ্যে ৮২ শতাংশই মারা গেছেন ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে গতকাল আরও ৩২৬ জনের এবং কর্ণাটক থেকে ৬৭ জনের মৃত্যুর খবর মিলেছে।
CG/BD/SB
(
নারীওশিশুবিকাশমন্ত্রক
বিবাহের জন্য আইনী বয়স
নতুনদিল্লি, ২২ সেপ্টেম্বর, ২০২০
বিবাহ ও মাতৃত্বের বয়সের সঙ্গে মা ও নবজাতকের স্বাস্থ্য ও পুষ্টি সংশ্লিষ্ট কয়েকটি বিষয়ের পারস্পরিক সম্পর্ক খুঁজে দেখার জন্য একটি টাস্কফোর্স গঠন করা হয়েছে। এই বিষয়গুলি হোল -  গর্ভাবস্থায়, জন্মের পরে এবং পরবর্তী স্তরে মা ও সদ্যোজাত / নবজাতক / শিশুর পুষ্টির অবস্থা, স্বাস্থ্য ও সুচিকিৎসা'র বিভিন্ন পর্যায়,  শিশুমৃত্যু হার , মাতৃমৃত্যু হার , মোট উর্বরতা হার , জন্মের সময় লিঙ্গ অনুপাত , শিশু লিঙ্গ অনুপাত  ইত্যাদি মূল সূচকের তারতম্যের হিসেব এবং  স্বাস্থ্য ও পুষ্টি সম্পর্কিত অন্যান্য যে কোনও প্রসঙ্গ ।
সরকার এখনো টাস্কফোর্সের রিপোর্ট পায় নি।
কেন্দ্রীয় মহিলা ও শিশু উন্নয়ন মন্ত্রী শ্রীমতী স্মৃতি জুবিন ইরানি আজ রাজ্যসভায়, এক লিখিত জবাবে এই তথ্য জানিয়েছেন।
(CG/AC
প্রধানমন্ত্রীরদপ্তর
দীপাবলীর শুভেচ্ছার জন্য ইজরায়েলের প্রধানমন্ত্রীকে শুভেচ্ছা ভারতের প্রধানমন্ত্রীর
নয়াদিল্লি, ০৫ নভেম্বর, ২০২১
দীপাবলীর শুভেচ্ছার জন্য ইজরায়েলের প্রধানমন্ত্রী মিঃ নাফতালি বেনেট’কে ধন্যবাদ জানিয়েছেন প্রধানমন্ত্রী শ্রী নরেন্দ্র মোদী।
মিঃ বেনেটের ট্যুইটের প্রত্যুত্তরে শ্রী মোদী ট্যুইটে বলেছেন, “দারুণ এই শুভেচ্ছার জন্য আমার এই প্রিয় বন্ধু @naftalibennett-কে ধন্যবাদ। আপনাকেও দীপাবলীর শুভেচ্ছা জানাই”।
CG/BD/SB
(
মহাকাশদপ্তর
মহাকাশ প্রযুক্তি
নয়াদিল্লি, ০৩ জুলাই, ২০১৯
চলতি বছরের ১৩ই মে ভারতের মহাকাশ গবেষণা সংস্থা বা ইসরো বার্ষিক ‘তরুণ বিজ্ঞানী’ কর্মসূচি  চালু করে। বিভিন্ন রাজ্য ও কেন্দ্রশাসিত অঞ্চল থেকে মোট ১১১ জন ছাত্রছাত্রীকে ইসরো’র ৪টি কেন্দ্রে ১৫ দিনের জন্য আনা হয়। মহাকাশ প্রযুক্তি, মহাকাশ বিজ্ঞান প্রভৃতি বিষয়ে মৌলিক জ্ঞান প্রদানের উদ্দেশে এই কর্মসূচিটি গ্রহণ করা হয়। বিখ্যাত মহাকাশ বিজ্ঞানীদের সঙ্গেও একটি বিশেষ অধিবেশন রাখা হয়।
ন্যানো উপগ্রহের বিকাশের স্বার্থে ইসরো ‘উন্নতি’ কর্মসূচিটিও গ্রহণ করে। এই কর্মসূচির প্রথম ব্যাচটির কাজকর্ম গত ১৫ই মার্চ শেষ হয়। এর ফলে, ১৭টি দেশের ২৯ জন অংশগ্রহণকারী উপকৃত হয়েছেন।
আজ লোকসভায় এক প্রশ্নের লিখিত জবাবে এই তথ্য জানান স্বাধীন দায়িত্বপ্রাপ্ত কেন্দ্রীয় উত্তর-পূর্বাঞ্চল উন্নয়ন, প্রধানমন্ত্রীর দপ্তর, কর্মচারী, গণঅভিযোগ এবং পেনশন, আনবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SSS/SB
(Visitor Counter : 76
স্বরাষ্ট্র মন্ত্রক
ঘূর্ণীঝড় বিধ্বস্ত পুরী এবং ভুবনেশ্বরে বিদ্যুৎ পরিষেবা এবং টেলি যোগাযোগ ব্যবস্হা ধীরে ধীরে উন্নতি হচ্ছে
নয়াদিল্লি, ৮ মে, ২০১৯
ক্যাবিনেট সচিব পি কে সিনহার নেতৃত্বে জাতীয় বিপর্যয় মোকাবিলা কমিটি গতকাল বুধবার এক বৈঠকে ওড়িশায় ফণী বিধ্বস্ত এলাকার ত্রাণ ও উদ্ধারকার্যের বিষয় নিয়ে পর্যালোচনা বৈঠক করেন। রাজ্য এবং কেন্দ্রীয় সরকারের একাধিক শীর্ষ আধিকারিক এই বৈঠকে উপস্হিত ছিলেন।
ওড়িশা সরকার জানিয়েছে ঘূর্ণীঝড় বিধ্বস্ত ৯টি জেলার মধ্যে ৮টি জেলাতেই ধীরে ধীরে বিদ্যুৎ পরিষেবা এবং টেলি-যোগাযোগ ব্যবস্হার উন্নতি হচ্ছে। প্রায় সাড়ে তিন হাজার কর্মী বিদ্যুৎ সরবরাহ লাইন এবং সাব-স্টেশন সারাইয়ের কাজে যুক্ত রয়েছেন। এইসব কর্মীরা বেশিরভাগই এসেছেন পশ্চিমবঙ্গ এবং তেলেঙ্গানা রাজ্য থেকে। পুরীতে ল্যান্ডলাইন টেলিফোন যোগাযোগ ব্যবস্হা ধীরে ধীরে শুরু হয়েছে। বিএসএনএল এবং অন্যান্য টেলিকম সংস্হাগুলি কিছু কিছু জায়গায় মোবাইল পরিষেবা চালু করেছে। পুরী এবং ভুবনেশ্বরে যাতে দ্রুত বিদ্যুৎ সরবরাহ এবং টেলি-যোগাযোগ ব্যবস্হার উন্নতি করা যায় তারজন্য রাজ্য সরকার প্রতিনিয়তই কেন্দ্রের সঙ্গে যোগাযোগ রেখে চলেছে। গ্রামীণ এবং শহর এলাকায় জল সরবরাহ অব্যাহত রাখতে ডিজেল জেনারেটর সেটের ব্যবস্হা করা হয়েছে।
ওড়িশা সরকার জানিয়েছে কেন্দ্রের দেওয়া অতিরিক্ত ১ হাজার কোটি টাকা আর্থিক সাহায্য ইতিমধ্যেই তারা পেয়ে গেছে। ঘূর্ণীঝড় বিধ্বস্ত ওড়িশায় দ্রুত মোবাইল এবং ইন্টারনেট সরবরাহ যাতে পুনরুদ্ধার করা সম্ভব হয় তারজন্য রাজ্যসরকার প্রতিনিয়ত কেন্দ্রীয় টেলি-যোগাযোগ দপ্তরের সঙ্গে সম্পর্ক রেখে চলেছে। যদিও পুরীতে ব্যাঙ্কিং পরিষেবা ইতিমধ্যেই শুরু হয়েছে। তবে বিদ্যুৎ পরিষেবা এবং টেলি-যোগাযোগ ব্যবস্হার সমস্যার জন্য কিছু এটিএম থেকেও পরিষেবা পাওয়া যাচ্ছেনা। রেল দপ্তর জানিয়েছে খুরদা রোড এবং পুরীর মধ্যে তিনটি এক্সপ্রেস মেল ট্রেন পরিষেবা চালু হয়েছে। তবে পুরো পরিষেবা চালু হতে আরও কয়েকদিন সময় লাগবে।
পুরী এবং ভুবনেশ্বরে বিদ্যুৎ পরিষেবা এবং টেলি-যোগাযোগ ব্যবস্হার উন্নতিতে কিভাবে প্রত্যেকদিন কাজ হচ্ছে তা পর্যালোচনা বৈঠকে ক্যাবিনেট সচিব কেন্দ্র এবং রাজ্য সরকারের আধিকারিকদের কাছে জানতে চান। তিনি জানিয়েছেন খুব শীঘ্রই ঘূর্ণীঝড় ফণী বিধ্বস্ত ওড়িশা পরিদর্শনে এক কেন্দ্রীয় দল আসতে পারে।
CG/SS/NS
(Visitor Counter : 35
কর্মী, জন-অভিযোগএবংপেনশনমন্ত্রক
‘তরুণ পেশাদারদের জন্য দক্ষতা ‘ এখন মিলবে আইগোট কর্মযোগীতে
নতুনদিল্লি, ১৯ জুন ২০২৩
- র একটি নতুন সংকলন এখন সরাসরি পাওয়া যাবে আইগোট কর্মযোগী প্ল্যাটফর্ম-এ । সরকারি কাজে নিযুক্ত তরুণ পেশাদার ও পরামর্শদাতারা তাঁদের গুরুত্বপূর্ণ দায়দায়িত্ব যাতে নিপুণ দক্ষতার সঙ্গে সম্পন্ন করতে পারেন, সেইজন্য এই সংকলনতৈরি করা হয়েছে ।
বর্তমানে নীতি আয়োগে কর্মরত ৪০ জন তরুণ পেশাদার ও পরামর্শদাতাকে এর মাধ্যমে পর্যায়ক্রমে প্রশিক্ষণ দেওয়া হচ্ছে । ১৮ টি কোর্সের মধ্যে রয়েছে :
সরকারের জন্য ডেটা-ভিত্তিক সিদ্ধান্ত গ্রহণ, সরকারি কর্মীদের জন্য আচরণবিধি , ওরিয়েন্টেশন মডিউল অন মিশন লাইফ , অফিস পদ্ধতি, কর্মস্থলে যোগা বিরতি , ফলপ্রসূ যোগাযোগ , জননীতি গবেষণার মৌলিক বিষয়সমূহ, অ্যাডভান্সড পাওয়ার পয়েন্ট, স্ট্রেস ম্যানেজমেন্ট , কর্মস্থলে মহিলাদের যৌন হেনস্থা প্রতিরোধ , নোটিং অ্যান্ড ড্রাফটিং, নতুন প্রযুক্তির সঙ্গে পরিচিতি, ব্যক্তিগত ও প্রতিষ্ঠানগত মূল্যবোধ, ভারত সরকারের সংস্কার উদ্যোগ, ভারত সরকারের গণসংগ্রহ কাঠামো, উপস্থাপনা দক্ষতা বৃদ্ধির উপায়সমূহ এবং অ্যাডভান্সড এক্সেল ।
আইগোট কর্মযোগী প্ল্যাটফর্ম  হল, একটি অন লাইন পোর্টাল, যেখানে সরকারি আধিকারিকদের কর্মদক্ষতা বৃদ্ধির দিশা রয়েছে । এই পোর্টালে অন লাইনে শিক্ষা, দক্ষ পরিচালন ক্ষমতা, কেরিয়ার ম্যানেজমেন্ট, আলোচনা, বিভিন্ন কার্যক্রম ও নেটওয়ার্কিং-এর ওপর ৬টি কার্যকরী হাব রয়েছে ।
প্রধানমন্ত্রী শ্রী নরেন্দ্র মোদীর ভাবনার সঙ্গে সামঞ্জস্য রেখে বিকশিত ভারত গড়ার লক্ষ্যে ক্ষুরধার, নাগরিক বান্ধব এবং ভবিষ্যতের উপযোগী সরকারি কর্মী বাহিনী তৈরিতে গুরুত্বপূর্ণ ভূমিকা পালন করে চলেছে মিশন কর্মযোগী।
CG/MP/CS…. 19-06-2023………(
আদিবাসীবিষয়কমন্ত্রক
বিভিন্ন ধরণের এবং দামের প্রয়োজনীয় উপহারের জন্য আকর্ষণীয় পণ্যগুলিকে তুলে ধরার প্রয়াস চালিয়ে যাচ্ছে ট্রাইবেস ইন্ডিয়া
নতুন দিল্লি, ৩১ ডিসেম্বর, ২০২০
উপজাতি সম্প্রদায়ের উৎপাদিত সামগ্রীগুলি তুলে ধরা, তাদের উপার্জনের সুযোগ করে দিয়ে জীবিকা নির্বাহের জন্য সহায়তা প্রদান এবং ক্ষমতায়নের লক্ষ্যে জাতীয় নোডাল এজেন্সি হিসেবে ট্রাইবেস ইন্ডিয়া নিরন্তর প্রয়াস চালিয়ে যাচ্ছে। ট্রাইবেস ইন্ডিয়া, তাদের অফলাইন বিপণন কেন্দ্র এবং অনলাইনে ই-বাণিজ্য প্ল্যাটফর্ম- উভয় স্থানে এই উপজাতি সম্প্রদায়ের পণ্য সামগ্রীগুলি বিক্রির ব্যবস্থা করেছে। "আমাদের বাড়ি থেকে আপনার বাড়িতে" এই প্রচারাভিযানের পাশাপাশি ট্রাইবেস ইন্ডিয়া এখন অন্যতম উপহার সামগ্রী বিক্রয় কেন্দ্র হয়ে উঠেছে। এরই অঙ্গ হিসেবে গতকাল ট্রাইবেস ইন্ডিয়া'র উদ্যোগে এক ওয়েবিনারে আয়োজন করা হয় ।মূলত বিভিন্ন ধরণের এবং দামের প্রয়োজনীয় উপহারের জন্য আকর্ষণীয় পণ্যগুলিকে তুলে ধরতে এই পদক্ষেপ গ্রহণ করা হয়। ওয়েবিনারে খ্যাতনামা ডিজাইনার শ্রীমতী রিনা ঢাক্কা,শ্রীমতী মাসুমা রিজভি, একাধিক উপজাতি শিল্পী এবং ট্রাইফেডের আধিকারিকরা উপস্থিত ছিলেন।
উপজাতি শিল্পী, কারিগরদের পরিচিতি বৃদ্ধি এবং তাদের দক্ষতাকে তুলে ধরা ও পণ্যগুলিকে আন্তর্জাতিক মানের গড়ে তুলতে এগিয়ে এসেছে উপজাতি বিষয়ক মন্ত্রক।২০০ টিরও বেশি পণ্য যেমন মধু, মশলা, শুকনো ফল, ছবি, ধাতব সামগ্রী, ঝুড়ি, মুখোশ এবং এমনকি আসবাব সামগ্রীগুলি নিয়ে ভিন্ন দামের এক একটি উপহার প্যাক বানানো হয়েছে।
দ্রুত পরিবর্তিত বিশ্বে যাতে উপজাতি সম্প্রদায়ের পণ্য সামগ্রীগুলিকে প্রচারের আলোয় নিয়ে এসে তাদের জীবনযাত্রার মানোন্নয়ন ঘটানো যায়, তার জন্য লাগাতার প্রয়াস চালিয়ে যাচ্ছে উপজাতি বিষয়ক মন্ত্রক।উপজাতি সম্প্রদায়ের শিল্প কলা ও ঐতিহ্য সংরক্ষণেও পদক্ষেপ গ্রহণ করা হয়েছে।
জলশক্তি মন্ত্রক
জলের গুণমান বজায় রাখার ওপর নজরদারি ও তদারকি করার জন্য রাজ্য / কেন্দ্রশাসিত অঞ্চলগুলিকে পরামর্শ জারি
নয়াদিল্লি, ১৫ মে, ২০২১
দেশের সমস্ত গ্রামে ও সরকারি প্রতিষ্ঠানে পানীয় জলের গুণমান বজায় রাখার ওপর নজরদারি ও তদারকির জন্য রাজ্য ও কেন্দ্রশাসিত অঞ্চলগুলিকে জাতীয় জল জীবন মিশনের পক্ষ থেকে পরামর্শ জারি করা হয়েছে। কোভিড-১৯ মহামারীর প্রেক্ষিতে জনস্বাস্থ্য তথা প্রতিকারমূলক ব্যবস্থাগুলির গুরুত্ব অপরিসীম। এই প্রেক্ষিতে বিশুদ্ধ পানীয় জল তথা স্বাস্থ্যবিধির মানোন্নয়ন জনস্বাস্থ্য ক্ষেত্রের সার্বিক অগ্রগতিতে এক আগাম শর্ত। এছাড়াও, নিয়মিতভাবে জলের গুণমান পরীক্ষা এবং সময়মতো প্রতিকারমূলক পদক্ষেপ গ্রহণের ফলে জলবাহিত রোগ প্রতিরোধ করা সম্ভব। জল জীবন মিশনের পক্ষ থেকে জারি করা এই পরামর্শে মানুষের জীবন রক্ষায় বিশেষ করে, শিশুদের অসুস্থ হওয়া থেকে দূরে রাখতে জলের গুণমান বজায় রাখা ও তদারকির ব্যাপারে আহ্বান জানানো হয়েছে।
গ্রামাঞ্চলে প্রতিটি বাড়িতে ২০২৪ সালের মধ্যে পাইপবাহিত পানীয় জলের সুবিধা পৌঁছে দিতে রাজ্য ও কেন্দ্রশাসিত অঞ্চলগুলির সঙ্গে সহযোগিতায় জল জীবন মিশন রূপায়িত হচ্ছে। এই মিশনের আওতায় মোট বরাদ্দকৃত তহবিলের ২ শতাংশ পর্যন্ত অর্থ জলের গুণমান বজায় রাখার ওপর নজরদারি ও তদারকির কাজে খরচ করা যেতে পারে। রাজ্য ও কেন্দ্রশাসিত অঞ্চলের সংশ্লিষ্ট দপ্তর স্থানীয় জল সংগ্রহ করে সেটি পরীক্ষাগারে যাচাই করতে পারে। পানীয় জল বছরে একবার রাসায়নিক সংমিশ্রণের বিষয়টি যাচাই করার জন্য এবং ব্যাক্টেরিয়া ঘটিত সংমিশ্রণের ক্ষেত্রে বছরে দু’বার পরীক্ষা করা যেতে পারে। এছাড়াও, রাজ্যগুলিকে মিশনের আওতায় পরীক্ষাগার স্থাপন, মানোন্নয়ন, মানবসম্পদের সংস্থান, নমুনা পরীক্ষার জন্য প্রয়োজনীয় সাজসরঞ্জাম সংগ্রহ, কর্মীদের প্রশিক্ষণ, দক্ষতা বৃদ্ধি এবং সচেতনতামূলক অভিযান গ্রহণে উৎসাহ দেওয়া হচ্ছে।
স্থানীয় মানুষকে জলের গুণমান সম্পর্কে আরও বেশি সচেতন করার জন্য রাজ্যগুলিকে সংশ্লিষ্ট গ্রামের পাঁচজন ব্যক্তি বিশেষ করে, মহিলাদের চিহ্নিত করে তাঁদের প্রশিক্ষণ দেওয়ার পরামর্শ দেওয়া হয়েছে। আরও বলা হয়েছে, জলের ওপর নজরদারি ও তদারকির কাজে পঞ্চায়েতের জল সম্পর্কিত সমিতি, স্থানীয় বিদ্যালয়ের শিক্ষক-শিক্ষিকা, স্বনির্ভর গোষ্ঠীর সদস্য প্রভৃতি ব্যক্তিদের যুক্ত করা যেতে পারে। গ্রামস্তরে এমনকি, বিদ্যালয় এবং অঙ্গনওয়াড়ি কেন্দ্রগুলিতে জলের নমুনা পরীক্ষা কেন্দ্র স্থাপন করা যেতে পারে, যাতে নিয়মিতভাবে জলের গুণমান পরীক্ষানিরীক্ষা করা যায়।
জলের গুণমান বজায় রাখার জন্য জল জীবন মিশন ভারতীয় চিকিৎসা গবেষণা পর্ষদের সহযোগিতায় ওয়াটার কোয়ালিটি ম্যানেজমেন্ট ইনফরমেশন সিস্টেম চালু করেছে। অনলাইন পোর্টালে এবং মোবাইল অ্যাপ্লিকেশনের মাধ্যমে জলের গুণমান সম্পর্কিত জল জীবন মিশনের যাবতীয় তথ্য সংগ্রহ করা যেতে পারে।
জল জীবনের মিশনের পক্ষ থেকে ওই পরামর্শে প্রতিটি রাজ্য ও কেন্দ্রশাসিত অঞ্চলকে রাজ্যস্তরীয় অথবা অঞ্চল-ভিত্তিক অন্ততপক্ষে একটি করে নমুনা পরীক্ষাগার গড়ে তোলার পরামর্শ দেওয়া হয়েছে যাতে জলের গুণমান নির্ণয় ও যাচাইয়ের যাবতীয় পরীক্ষানিরীক্ষা নিয়মিতভাবে স্থানীয় ভিত্তিতে করা সম্ভব হয়। একইভাবে, সমস্ত জেলাতেও জেলাস্তরীয় পরীক্ষাগার গড়ে তোলার ওপর অগ্রাধিকার দেওয়া হচ্ছে। মহকুমা এবং ব্লক পর্যায়েও এ ধরনের নমুনা পরীক্ষাগার গড়ে তোলা যেতে পারে।
CG/BD/DM
(Visitor Counter : 142
পরিবেশওঅরণ্যমন্ত্রক
জাতীয় সম্পদ কার্যকরভাবে ব্যবহারের নীতি প্রকাশের ওপর মতামত আহ্বান
নয়াদিল্লি, ২০ অগাস্ট, ২০১৯
আর্থিক বিকাশের ক্ষেত্রে প্রাকৃতিক সম্পদ অত্যন্ত গুরুত্বপূর্ণ ভূমিকা পালন করে থাকে। ভারত দ্রুত উন্নয়নশীল অর্থনীতির দেশ। ভারতের জাতীয় আয়  এখন ২.৬ ট্রিলিয়ন মার্কিন ডলার। ১৯৭০ সালে পণ্যসামগ্রীর ব্যবহার যেখানে ছিল ১.১৮ বিলিয়ন টন, সেখানে ২০১৫ সালে তা ছ’গুণ বৃদ্ধি পেয়ে হয়েছে ৭ বিলিয়ন টন। জনসংখ্যা বৃদ্ধি, দ্রুত নগরায়ন এবং মানুষের চাহিদা বৃদ্ধির ফলেই পণ্যসামগ্রীর ব্যবহার বেড়েছে। বর্ধিত চাহিদা মেটাতে বিকল্প কাঁচামালের ব্যবহারের ফলে প্রাকৃতিক সম্পদের ওপর চাপ কমেছে। কেন্দ্রীয় পরিবেশ, বন ও জলবায়ু পরিবর্তন মন্ত্রক ২৫শে জুলাই জাতীয় সম্পদ কার্যকরভাবে ব্যবহারের নীতি প্রকাশ করেছে। এব্যাপারে বিভিন্ন বেসরকারি সংস্থা, স্বত্ত্বাধিকারী ও বিশেষজ্ঞদের মতামত চাওয়া হয়েছে।
এই নীতিতে পরিবেশ সুরক্ষা, অর্থনৈতিক উন্নয়ন, প্রাকৃতিক সম্পদের সুরক্ষা, জীববৈচিত্র্য রক্ষার মতো বিষয়গুলিতে বিশেষ জোর দেওয়া হয়েছে। এই নীতি সম্পর্কে বিস্তারিত জানা যাবে মন্ত্রকের ওয়েবসাইটে - http://moef.gov.in/draft-national-resource-efficiency-policy2019-inviting-comments-and-suggestions-of-stakeholders-including-publicprivate-organization-experts-and-concerned-citizens/।
এই নীতির বিষয়ে মতামত জানানোর শেষ দিন ২৮শে অগাস্ট।
CG/SS/DM
(Visitor Counter : 555
উপ-রাষ্ট্রপতিরসচিবালয়
প্রাক্তন প্রধানমন্ত্রী শ্রী পি ভি নরসিমা রাওয়ের জন্মশতবার্ষিকীতে উপরাষ্ট্রপতি গভীর শ্রদ্ধা নিবেদন করেছেন
নতুন দিল্লি, ২৮ জুন, ২০২১
প্রাক্তন প্রধানমন্ত্রী শ্রী পি ভি নরসিমা রাওয়ের জন্মশতবার্ষিকীতে উপরাষ্ট্রপতি শ্রী ভেঙ্কাইয়া নাইডু আজ গভীর শোক প্রকাশ করেছেন। তিনি প্রাক্তন প্রধানমন্ত্রীকে 'কিংবদন্তি ব্যক্তিত্ব' হিসেবে বর্ণনা করে বলেছেন যে অর্থনৈতিক সংস্কারের তিনি ছিলেন পথিকৃৎ।
উপরাষ্ট্রপতি প্রাক্তন প্রধানমন্ত্রীকে বহুমুখী প্রতিভার অধিকারী হিসেবে উল্লেখ করে বলেছেন যে, পি ভি নরসিমা রাও ছিলেন একজন পন্ডিত, দক্ষপ্রশাসক, সুসাহিত্যিক এবং বহুভাষাবিদ। তিনি তার দূরদর্শী দৃষ্টিভঙ্গির মাধ্যমে দেশের অর্থনৈতিক সংকটে এগিয়ে নিয়ে গেছেন। এর আগে উপরাষ্ট্রপতি বিশাখাপত্নাম সার্কিট হাউসের সংযোগস্থলে প্রাক্তন প্রধানমন্ত্রীর মূর্তিতে পুষ্পস্তবক অর্পণ করেন।
উপরাষ্ট্রপতি উল্লেখ করেন যে, শ্রী রাওয়ের উদ্যোগেই সাহসী সংস্কারগুলি গত তিন দশক ধরে দেশের উন্নয়নকে ত্বরান্বিত করতে সহায়তা করেছে। শ্রী নরসিমা রাও প্রবর্তিত অর্থনৈতিক সংস্কারগুলি অপর এক প্রাক্তন প্রধানমন্ত্রী শ্রী অটল বিহারী বাজপেয়ি তার যথার্থ প্রয়োগ করেছিলেন। বর্তমান প্রধানমন্ত্রী শ্রী নরেন্দ্র মোদী সেই সংস্কারগুলি ত্বরান্বিত করেছেন।
CG/ SB
(Visitor Counter : 100
অর্থমন্ত্রক
২০১৮-১৯ অর্থবর্ষে নভেম্বর মাস পর্যন্ত প্রত্যক্ষ কর সংগ্রহের হার ১৫.৭ শতাংশ বেড়ে ৬.৭৫ লক্ষ কোটি টাকা ছুঁয়েছে
নয়াদিল্লি, ১০ ডিসেম্বর, ২০১৮
২০১৮-র নভেম্বর মাস পর্যন্ত চলতি অর্থবর্ষে প্রত্যক্ষ কর সংগ্রহের পরিমান ১৫.৭ শতাংশ বেড়ে ৬.৭৫ লক্ষ কোটি টাকা ছুঁয়েছে। গত বছরের এই সময়ের তুলনায় কর সংগ্রহের এই বৃদ্ধি ঘটেছে।
২০১৮-র এপ্রিল থেকে নভেম্বর পর্যন্ত ১.২৩ লক্ষ কোটি টাকা রিফান্ড ইস্যু করা হয়েছে, যা এর আগের বছরের তুলনায় ২০.৮ শতাংশ বেশি। রিফান্ডের হিসাব বাদ দিলে প্রত্যক্ষ করের মোট সংগ্রহ ১৪.৭ শতাংশ বেড়ে ৫.৫১ লক্ষ কোটি টাকা হয়েছে। ২০১৮-১৯ অর্থবর্ষের বাজেটে অনুমিত মোট কর সংগ্রহের  ৪৮ শতাংশ ইতিমধ্যেই সংগৃহিত হয়েছে প্রত্যক্ষ কর থেকে।
এখনও পর্যন্ত কর্পোরেট আয় কর, ব্যক্তিগত আয় কর যথাক্রমে ১৭.৭ শতাংশ এবং ১৮.৩ শতাংশ হারে বৃদ্ধি পেয়েছে। উল্লেখ্য, ২০১৭-১৮ অর্থবর্ষে এই সময়কালে প্রত্যক্ষ করের সংগৃহিত পরিমানের মধ্যে আয় ঘোষনা প্রকল্প ২০১৬ অনুসারে ১০৮৩৩ কোটি টাকা আয় হয়েছিল।
SSS/PB/NS
(Visitor Counter : 78
বিদ্যুৎমন্ত্রক
জাতীয় শক্তি সাশ্রয় দিবস আগামীকাল, ১৪ ডিসেম্বর উদযাপন করা হবে
নয়াদিল্লি, ১৩ ডিসেম্বর, ২০১৯
কেন্দ্রীয় শক্তি মন্ত্রকের অধীন ব্যুরো অফ এনার্জি এফিশিয়েন্সি  প্রতি বছর ১৪ ডিসেম্বর জাতীয় শক্তি সাশ্রয় দিবস হিসেবে উদযাপন করে থাকে। জাতীয় স্তরে শক্তি সাশ্রয় দিবস উদযাপনের উদ্দেশ্য হল শক্তি সাশ্রয় ও সংরক্ষণ ক্ষেত্রে ভারতের সাফল্যগুলিকে তুলে ধরার পাশাপাশি, জলবায়ু পরিবর্তনের প্রভাব প্রতিরোধের লক্ষ্যে জাতীয় স্তরে যে কর্মযজ্ঞ চলছে সেগুলি সম্পর্কে জনসাধারণকে সচেতন করা। শক্তি সাশ্রয় ও সংরক্ষণের গুরুত্ব সম্পর্কে ব্যাপক সচেতনতা অভিযান পরিচালনার লক্ষ্যে বিইই ৯-১৪ ডিসেম্বর জাতীয় শক্তি সংরক্ষণ সপ্তাহ উদযাপন করে থাকে।
আগামীকাল জাতীয় শক্তি সংরক্ষণ দিবস উদযাপন অনুষ্ঠানে প্রধান অতিথি হিসেবে উপস্থিত থাকবেন কেন্দ্রীয় শক্তি ও পুনর্নবীকরণযোগ্য শক্তি প্রতিমন্ত্রী শ্রী আর কে সিং। নতুন দিল্লির বিজ্ঞান ভবনে মূল অনুষ্ঠানের আয়োজন করা হয়েছে। এই উপলক্ষে বিদ্যুতের সুদক্ষ ব্যবহার ও সংরক্ষণে অসামান্য সাফল্য অর্জনকারী বিভিন্ন শিল্প সংস্থা ও সংগঠনকে তাদের প্রয়াসের স্বীকৃতিস্বরূপ পুরস্কৃত করা হবে। বিজয়ীদের পুরস্কার ও সংবর্ধনা জানানোর পাশাপাশি, মন্ত্রী শক্তি সংরক্ষণ দিবস উদযাপনের অঙ্গ হিসাবে একাধিক নতুন উদ্যোগেরও সূচনা করবেন। শক্তি সংরক্ষণ ও সাশ্রয় সম্পর্কে স্কুল পড়ুয়াদের আরও সংবেদনশীল করে তুলতে জাতীয় স্তরে বিভিন্ন বয়সের ছাত্রছাত্রীদের জন্য আলোকচিত্র প্রতিযোগিতা তথা প্রদর্শনীর আয়োজন করা হয়েছে। প্রতিযোগিতায় বিজয়ীদের পুরস্কৃতও করা হবে। জাতীয় শক্তি সংরক্ষণ সপ্তাহ উদযাপনের অঙ্গ হিসেবে বিইই-র পক্ষ থেকে মতবিনিময় শিবির, শক্তি সংরক্ষণ সংক্রান্ত কর্মশিবির, পরিচ্ছন্ন শক্তি উৎপাদনের ক্ষেত্রে অধিক সাশ্রয়ী যন্ত্রপাতি ও সাজসরঞ্জামের ব্যবহার তথা এর প্রয়োগ নিয়ে আলাপ-আলোচনার আয়োজন করা হয়েছে।
SSS/BD/DM
(Visitor Counter : 291
বিজ্ঞানওপ্রযুক্তিমন্ত্রক
হায়দরাবাদের সেন্টার ফর সেলুলার অ্যান্ড মলিকুলার বায়োলজি বিভিন্নভাবে কোভিড-১৯ মোকাবিলায় যুক্ত রয়েছে
নয়াদিল্লি, ১২ এপ্রিল, ২০২০
সিএসআইআর – এর অধীন হায়দরাবাদের সেন্টার ফর সেলুলার অ্যান্ড মলিকুলার বায়োলজি কোভিড-১৯ মোকাবিলায় বিভিন্ন পদ্ধতি অবলম্বন করে অগ্রসর হচ্ছে। এই পদ্ধতিগুলির মধ্যে রয়েছে – কোভিড আক্রান্ত রোগীদের নমুনা পরীক্ষা। এর জন্য তেলেঙ্গানার ৩৩টি জেলার বিভিন্ন সরকারি হাসপাতাল থেকে রোগীদের নমুনা সংগ্রহ করা হচ্ছে। প্রতিদিন ৩৫০টি নমুনা পরীক্ষা করা হচ্ছে।
এই প্রতিষ্ঠানের পক্ষ থেকে কোভিড-১৯ পরীক্ষা সংক্রান্ত প্রশিক্ষণের আওতায় ৫টি সরকারি হাসপাতালে ২৫ জন চিকিৎসক, টেকনিক্যাল স্টাফ ও শিক্ষানবিশদের প্রশিক্ষণ দেওয়া হয়েছে। প্রশিক্ষিত এই ব্যক্তিদের সংশ্লিষ্ট হাসপাতালগুলিতেই নমুনা পরীক্ষার কাজে নিযুক্ত করা হয়েছে।
সার্স-কোভ-২ জিনের বিন্যাস নিয়ে কাজ করছে। সিএসআইআর – এর পরীক্ষাগারগুলি করোনা ভাইরাসের জিনগুলির বিন্যাসের বিশ্লেষণে অগ্রণী ভূমিকা গ্রহণ করেছে। হায়দরাবাদের এই প্রতিষ্ঠানটি আরও এক ধাপ এগিয়ে করোনা ভাইরাসের জিন বিন্যাসের মানচিত্র তৈরি করতে বিভিন্ন দিক নিয়ে বিশ্লেষণ করছে। নতুন প্রতিষেধকের পরীক্ষার জন্য সার্স-কোভ-২ ভাইরাসের জিনের বিশ্লেষণের কাজে হায়দরাবাদের এই প্রতিষ্ঠানটি নতুন ধরনের উপাদান, যা দিয়ে প্রতিষেধক বানানো সম্ভব, তা পরীক্ষা করে দেখছে। এই লক্ষ্যে প্রতিষ্ঠানটি সার্স-কোভ-২ ভাইরাসের জিনের বিন্যাসের খুঁটিনাটি বিশ্লেষণ ও পরীক্ষার জন্য একটি প্রয়োগ সংক্রান্ত ব্যবস্থাপনা গড়ে তোলার করেছে। শীঘ্রই এর কাজ শেষ হবে বলে আশা করা হচ্ছে। এছাড়াও, হায়দরাবাদের সেন্টার ফর সেলুলার অ্যান্ড মলিকুলার বায়োলজি’র পক্ষ থেকে জনস্বার্থে সোশ্যাল মিডিয়ায় আঞ্চলিক ভাষায় একাধিক আগাম সতর্কতামূলক ব্যবস্থা ও উপদেশ প্রচার করছে।
(CG/BD/SB
স্বাস্থ্যওপরিবারকল্যাণমন্ত্রক
পুণের সেরাম ইন্সটিটিউটকে অক্সফোর্ড বিশ্ববিদ্যালয়ের টিকা দ্বিতীয় ও তৃতীয় পর্যায়ের পরীক্ষামূলক প্রয়োগের অনুমতি দিল ডিসিজিআই
দেশে কোভিড সংক্রমিতদের মৃত্যুর হার আরো কমে হয়েছে ২.১১%
১১.৮ লক্ষের বেশী সংক্রমিত সুস্থ
নতুনদিল্লি, ৩রা আগস্ট, ২০২০
ড্রাগ কন্ট্রোলার জেনারেল অফ ইন্ডিয়া  অক্সফোর্ড বিশ্ববিদ্যালয় – অ্যাস্ট্রা জেনেকা কোভিড-১৯এর জন্য টিকা ౼কোভিডশিল্ডের ভারতে দ্বিতীয় ও তৃতীয় পর্যায়ের পরীক্ষামূলক প্রয়োগের অনুমতি দিয়েছে। দেশে এই টিকাটির প্রয়োগের দায়িত্ব পেয়েছে পুণের সেরাম ইন্সটিটিউট অফ ইন্ডিয়া। এর ফলে কোভিড-১৯ এর টিকা আবিষ্কারের ক্ষেত্রে গতি আসবে।
দেশে কোভিড সংক্রমিতদের মৃত্যুর হার ক্রমশ হ্রাস পাচ্ছে। আজ এই হার কমে হয়েছে ২.১১%। দেশজুড়ে কোভিডের মোকাবিলার অন্যতম কৌশল ‘টেস্ট, ট্র্যাক ও ট্রিট’ অবলম্বন করার ফলে এই ফলাফল পাওয়া সম্ভব হচ্ছে।
দেশজুড়ে সুস্থ হয়ে ওঠার হার বৃদ্ধি পাওয়ার জন্য কোভিড-১৯ এর প্রতিরোধ কৌশল হিসেবে দ্রুত শনাক্তকরণ, সংক্রমিতদের নিভৃতাবাসে পাঠানো এবং যাঁদের সংক্রমণের ঝুঁকি বেশী তাঁদের খেয়াল রাখতে তৃণমূল স্তরের স্বাস্থ্যকর্মীদের কাজে লাগানো হয়েছে। গত চব্বিশ ঘন্টায় ৪০,৫৭৪জনের বেশী সুস্থ হয়েছেন। এর ফলে এপর্যন্ত দেশে মোট ১১,৮৬,২০৩ জন সুস্থ হয়ে উঠেছেন। আরোগ্যের হার ৬৫.৭৭%।
প্রতিদিন সুস্থ হয়ে ওঠার সংখ্যা বৃদ্ধি পাওয়ার ফলে সুস্থ হয়ে ওঠা ও চিকিৎসাধীন সংক্রমিতদের সংখ্যার মধ্যে ব্যবধান বাড়ছে। বর্তমানে চিকিৎসাধীনদের থেকে ৬,০৬,৮৪৬ জন বেশী সুস্থ হয়েছেন। অর্থাৎ এই মুহূর্তে ৫,৭৯,৩৫৭জন সংক্রমিত চিকিৎসাধীন।
বিদেশ থেকে ভারতে আসা যাত্রীদের জন্য স্বাস্থ্য ও পরিবার কল্যাণ মন্ত্রক ২৪শে মে ২০২০-র যে নির্দেশিকাটি জারী করেছিল সেটির পরিবর্তন করা হয়েছে। আগামী ৮ই আগস্ট মধ্যরাত থেকে এই নিয়ম কার্যকর হবে। নতুন এই নির্দেশিকা দেখতে, নীচের লিঙ্কে ক্লিক করুনঃ-
https://www.mohfw.gov.in/pdf/RevisedguidelinesforInternationalArrivals02082020.pdf
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(Visitor Counter : 171
জাহাজচলাচলমন্ত্রক
জাহাজ চলাচল মন্ত্রকের অধীনস্থ রাষ্ট্রায়ত্ত্ব সংস্থা এবং বন্দরগুলির কর্পোরেট সামাজিক দায়বদ্ধতা তহবিল থেকে পিএম–কেয়ার্স-এ ৫২ কোটি টাকার অনুদান
নতুনদিল্লি, ৬ এপ্রিল, ২০২০
কোভিড–১৯ মহামারীর ফলে ক্ষতিগ্রস্ত মানুষদের সাহায্যার্থে দ্য প্রাইম মিনিস্টার্স সিটিজেন অ্যাসিসটেন্স অ্যান্ড রিলিফ ইন ইমারজেন্সি সিচুয়েশন ফান্ড  গঠন করা হয়েছে। জাহাজ চলাচল মন্ত্রকের অধীনস্থ সমস্ত প্রধান প্রধান বন্দর এবং রাষ্ট্রায়াত্ত্ব সংস্থাগুলি সিদ্ধান্ত নিয়েছে, তাদের কর্পোরেট সামাজিক দায়বদ্ধতা তহবিল থেকে ৫২ কোটি টাকা পিএম-কেয়ার্স তহবিলে জমা দেবে। কলকাতা বন্দর কর্তৃপক্ষ তাদের সামাজিক দায়বদ্ধতা তহবিল থেকে এই খাতে ১ কোটি টাকা দেবে।
(CG/CB
প্রধানমন্ত্রীরদপ্তর
অন্ধ্রপ্রদেশের বিজয়ওয়ারায় কোভিড কেন্দ্রে অগ্নিকাণ্ডে প্রাণহানির ঘটনায় প্রধানমন্ত্রী গভীর শোক প্রকাশ করেছেন
নতুন দিল্লী, ৯ই অগাস্ট, ২০২০
প্রধানমন্ত্রী নরেন্দ্র মোদী অন্ধ্রপ্রদেশের বিজয়ওয়ারায় কোভিড কেন্দ্রে অগ্নিকাণ্ডে প্রাণহানির ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী জানান, বিজয়ওয়ারার কোভিড কেন্দ্রে অগ্নিকাণ্ডের ঘটনায় আমি বেদনাহত। যাঁরা তাদের প্রিয়জনদের হারালেন, তাঁদের সঙ্গে আমি সমব্যথী। এই দুর্ঘটনায় যাঁরা আহত হয়েছেন,তাঁদের দ্রুত আরোগ্য কামনা করছি। অন্ধ্রপ্রদেশের মুখ্যমন্ত্রী জগনমোহন রেড্ডির সঙ্গে পরিস্থিতি নিয়ে কথা হয়েছে এবং সব রকম সহযোগিতার আশ্বাস দেওয়া হয়েছে।
(CG/PPM
প্রধানমন্ত্রীরদপ্তর
রুশ ফেডারেশনের রাষ্ট্রপতি মাননীয় শ্রী ভ্লাদিমির পুতিনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ১৬ ডিসেম্বর ২০২২
রুশ ফেডারেশনের রাষ্ট্রপতি মাননীয় শ্রী ভ্লাদিমির পুতিনের সঙ্গে প্রধানমন্ত্রী শ্রী নরেন্দ্র মোদী আজ টেলিফোনে কথা বলেছেন।
সমরকন্দ-এ এসসিও শিখর সম্মেলনের ফাঁকে উভয় নেতার মধ্যে শক্তিক্ষেত্রে সহযোগিতা, বাণিজ্য ও বিনিয়োগ, প্রতিরক্ষা ও নিরাপত্তা সহযোগিতা এবং দ্বিপাক্ষিক ক্ষেত্রের অন্য বিভিন্ন বিষয় নিয়ে যে আলোচনা হয়েছিল তাঁরা তার পর্যালোচনা করেন।
আলোচনা চালিয়ে যাওয়া এবং কূটনীতি চলতি ইউক্রেন সংঘর্ষ নিরসনের আগামীদিনে একমাত্র সমাধান বলে প্রধানমন্ত্রী পুনরায় মত ব্যক্ত করেছেন।
প্রধানমন্ত্রী ভারতের জি-২০ সভাপতিত্বে অগ্রাধিকারের ক্ষেত্রগুলি সম্পর্কে রাষ্ট্রপতি পুতিনকে অবগত করেন। সাংহাই সহযোগিতা সম্মেলনে ভারতের সভাপতিত্বকালে উভয় দেশের একযোগে কাজ করার ওপরে প্রধানমন্ত্রী আশা ব্যক্ত করেন।
উভয় নেতাই পরস্পরের সঙ্গে মতবিনিময় চালিয়ে যাবেন বলে সম্মত হন।
PG/AB/DM
(